Diari Oficial de la Generalitat Valenciana


Sumari del DOGV 9641, del 17-07-2023 (2023/7352)

RESOLUCIÓ de 22 de juny de 2023, de la Universitat Jaume I de Castelló, per la qual es convoca un concurs d'accés a places dels cossos docents universitaris.
-------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7352


Data del document
:   22-06-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I
    * concurs administratiu

RESOLUCIÓ de 22 de juny de 2023, de la Universitat Jaume I de Castelló, per la qual es convoca un concurs d'accés a places dels cossos docents universitaris. [2023/7352]  
El 8 de juny de 2023 es va publicar en el Diari Oficial de la Generalitat Valenciana la Resolució de 30 de maig de 2023, del Rectorat de la Universitat Jaume I de Castelló, per la qual es feia pública l'oferta d'ocupació pública del personal docent i investigador de la Universitat Jaume I per a l'any 2023, relativa a places dels cossos docents universitaris i de professorat permanent laboral.  
De conformitat amb el que disposa la Llei orgànica 2/2023, de 22 de març, del sistema universitari (LOSU), en la disposició transitòria onzena i en l'article 70 referent al personal dels cossos docents universitaris que ocupe una plaça vinculada a serveis assistencials i de salut pública d'institucions sanitàries; la Llei 14/1986, de 25 d'abril, general de sanitat; el Reial decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries; el Decret 83/2003, de 2 de juny, pel qual es modifica el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló; el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I, i el que es disposa en altres normes de caràcter general que resulten d'aplicació.  
  
Aquest Rectorat, fent ús de les competències que li atribueix la Llei orgànica 2/2023, de 22 de març, del sistema universitari (LOSU), i les previstes en l'article 71 dels Estatuts de la Universitat Jaume I, ha resolt convocar concurs d'accés a una plaça de professora o professor titular vinculat, que s'assenyala en l'annex I d'aquesta resolució, dotada en l'estat de despeses del pressupost de la Universitat Jaume I, amb subjecció a les següents bases.  
  
Bases de la convocatòria  
  
Primera. Normes generals  
Aquest concurs es regeix pel que disposen la LOSU; la Llei 14/1986, de 25 de abril, general de sanitat; el Decret 83/2003, de 2 de juny, pel qual es modifica el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI); la Llei 39/2015, d'1 d'octubre, del procediment administratiu comú de les administracions públiques (LPAC); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (RDCA); el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI); les normes de general aplicació, i aquestes bases de convocatòria.  
  
  
Segona. Requisits  
Per a poder participar en aquest concurs les persones aspirants han de reunir els requisits següents:  
2.1. Requisits generals  
a) Tindre la nacionalitat espanyola o ser nacional d'un estat membre de la Unió Europea o nacional d'aquells estats en els quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors o treballadores.  
  
També hi poden participar el o la cònjuge dels espanyols o espanyoles i de les persones nacionals d'altres estats membres de la Unió Europea, sempre que no estiguen separats de dret. Així mateix, amb les mateixes condicions, hi poden participar els i les descendents menors de vint-i-un anys o majors d'edat que en siguen dependents. També hi poden participar les persones aspirants de nacionalitat estrangera no comunitària quan, en l'estat de la seua nacionalitat, als espanyols i espanyoles se'ls reconega aptitud legal per a ocupar en la docència universitària posicions anàlogues a les del funcionariat dels cossos docents universitaris espanyols; a aquest efecte, el Consell d'Universitats obtindrà informe dels ministeris d'Afers Exteriors i d'Administracions Públiques.  
b) Tindre complits els setze anys i no haver arribat a l'edat de jubilació.  
c) Posseir la capacitat funcional per a l'acompliment de les tasques.  
d) No haver estat separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas de les persones aspirants que no posseïsquen la nacionalitat espanyola, el compliment d'aquest requisit comporta no trobar-se sotmeses a sanció disciplinària o condemna penal que impedisca en el seu Estat l'accés a la funció pública.  
2.2. Requisits específics  
a) Estar en possessió de l'acreditació per al cos docent universitari de professorat titular d'universitat, d'acord amb el que s'estableix en l'article 69 de la LOSU en l'àrea o branca de coneixement de la plaça convocada d'acord amb el que s'estableix en l'article 69 de la LOSU.  
  
b) Estar en possessió del títol d'especialista sanitari en l'especialitat de Ginecologia i Obstetrícia del Hospital General Universitari de Castelló.  
  
2.3. Els requisits establits en aquesta base han de complir-se en el moment de finalitzar el termini de presentació de sol·licituds i mantindre's fins al moment de la presa de possessió com a funcionari o funcionària de carrera.  
  
Tercera. Presentació de sol·licituds  
3.1. Les persones que vulguen participar en aquest procés selectiu han de presentar la sol·licitud en el termini de vint dies hàbils comptadors des de l'endemà de la publicació d'aquesta convocatòria en el BOE.  
Les sol·licituds s'han de presentar per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables.  
Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Sr@jh.  
Quan s'utilitze l'opció «Registrar compte amb nom d'usuari» s'ha d'adjuntar una còpia del DNI. La sol·licitud s'ha de formalitzar en línia a través del Registre Electrònic de la Universitat Jaume I, mitjançant l'enllaç corresponent del Tauler d'Anuncis Oficial (TAO-UJI):   
https://www.uji.es/seu/info-adm/tao/  
S'ha d'utilitzar obligatòriament el model de sol·licitud que apareix en l'annex II de la convocatòria i juntament amb aquesta, s'ha de lliurar la següent documentació en format PDF:  
a) Document nacional d'identitat vigent. Les persones que no tinguen la nacionalitat espanyola han de presentar un document acreditatiu de la nacionalitat, targeta d'identitat o passaport.  
b) Certificacions en què s'acredite el compliment dels requisits específics que assenyala la base segona per a participar en el concurs d'accés.  
c) Justificació del pagament de les taxes o certificat acreditatiu de la seua bonificació o exempció.  
3.2. Drets d'examen i forma de pagament  
L'import de la taxa per drets d'examen és de 30 euros.  
3.2.1. Bonificacions  
Els membres de família nombrosa de categoria general o de família monoparental de categoria general gaudeixen d'una bonificació del cinquanta per cent de la quota íntegra, és a dir, l'import és de 15 euros.  
  
3.2.2. Exempcions  
Gaudeixen d'exempció del pagament de la taxa:  
a) Les persones que formen part d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que es troben en situació d'exclusió social, si aquesta és acreditada per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa s'ha de realitzar mitjançant targeta de crèdit o dèbit a través de l'enllaç previst en la corresponent convocatòria publicada en el TAO-UJI. Si es té dret a una bonificació, s'ha d'elegir l'opció corresponent.  
3.2.4. Juntament amb la sol·licitud s'ha d'acompanyar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest, ha de fer-se dins del termini de presentació de sol·licituds. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
3.3. És procedent la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
Quarta. Admissió  
4.1. Quan finalitze el període de presentació de sol·licituds, si totes les sol·licituds presentades s'ajusten a la convocatòria, el Rectorat de la Universitat Jaume I ha de dictar, en el termini màxim de vint dies hàbils, una resolució per la qual s'eleve a definitiva la llista de persones aspirants admeses. En cas contrari, i en el mateix termini, el Rectorat ha de dictar una resolució en la qual es declare aprovada la llista provisional de persones admeses i excloses amb indicació, respecte a aquestes últimes, de la causa d'exclusió. En la mateixa resolució s'ha d'indicar a les persones interessades que, si no esmenen la causa que va motivar l'exclusió en el termini improrrogable de deu dies hàbils, perdran el dret de participar en el concurs. En finalitzar aquest termini, s'ha d'elevar a definitiva la llista provisional amb les modificacions que procedisquen.  
  
4.2. Aquestes resolucions s'han de publicar en el TAO-UJI dins de la convocatòria de què es tracte.  
4.3. Contra la resolució que aprova la llista definitiva de persones admeses, les que hagen resultat excloses poden interposar un recurs en els termes previstos en els articles 123 i següents de la LPAC.  
  
  
Cinquena. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades en aquesta convocatòria és la Universitat Jaume I.  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s'han d'exercir, per escrit, davant la Secretaria General de la Universitat:   
  
https://ujiapps.uji.es/reg/rest/publicacion/solicitud\_generica.  
5.5. En cas de reclamació, l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable a aquest tractament.  
  
Sisena. Comissió del concurs d'accés i desenvolupament del concurs  
6.1. La composició de la comissió, que figura en l'annex I d'aquesta convocatòria, el règim de substitucions dels seus membres, la constitució d'aquesta, el desenvolupament del concurs i la proposta de provisió, s'han d'efectuar d'acord amb l'article 101 dels EUJI i l'RCAUJI (articles 5 al 9).  
6.2. Els criteris generals d'avaluació d'aplicació per a la comissió són els previstos en l'annex III.  
6.3. Contra la proposta de la comissió del concurs d'accés les persones aspirants poden presentar reclamació davant el Rectorat en el termini màxim de deu dies hàbils comptadors des de l'endemà de la publicació.  
  
Setena. Proposta de provisió de la plaça i nomenaments  
7.1. A la vista de la puntuació atorgada a les persones aspirants en la prova, la comissió presentarà la proposta de la candidatura per a ocupar la plaça, tenint en compte que en cap cas la comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
  
7.2. El concurs pot concloure amb la proposta de la comissió de no provisió de plaça, tenint en compte el que es disposa en la normativa d'aplicació.  
7.3. La proposta motivada de provisió s'ha de fer pública en el termini màxim de cinc dies hàbils comptadors des de l'endemà de la finalització de la prova, en el lloc de celebració del concurs i en el tauler d'anuncis del departament a què estiga adscrita la plaça. La proposta de provisió ha d'indicar els possibles mitjans d'impugnació que poden utilitzar les persones interessades i ha de romandre exposada, almenys, fins a la finalització del termini per a interposar recurs administratiu.  
  
7.4. El president o presidenta de la comissió, després d'efectuar i publicar la proposta de provisió, ha de remetre al Rectorat, en un termini màxim de cinc dies hàbils, un exemplar de totes les actes i informes, juntament amb una certificació del secretari o secretària de la comissió sobre l'inici del període d'exposició pública de la proposta de provisió.  
  
7.5. La candidata o candidat proposat ha de presentar, en el termini màxim de vint dies hàbils següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:  
- La documentació acreditativa del compliment dels requisits que s'estableixen en la convocatòria.  
- Els requisits generals per a l'accés a la funció pública:  
a) Còpia escanejada del document nacional d'identitat o, si no es té la nacionalitat espanyola, del document oficial equivalent que acredite la seua nacionalitat en vigor.  
b) Certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
c) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
d) Les persones nacionals de la resta d'estats membres de la Unió Europea o d'algun estat en el qual en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors i treballadores, han d'acreditar mitjançant declaració jurada o promesa que no es troben sotmeses a sanció disciplinària o condemna penal que impedisca, en el seu estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
e) La documentació acreditativa de reunir els requisits que estableix l'article 69 de la LOSU.  
f) Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o de l'organisme del qual depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de trenta dies hàbils comptadors des de l'endemà de la publicació de la proposta de provisió, nomenarà la persona proposada. El nomenament s'ha de publicar en el BOE, en el Diari Oficial de la Generalitat Valenciana i en el Tauler d'Anuncis Oficial de la Universitat Jaume I (TAO-UJI), i s'ha de comunicar als registres corresponents i al Consell d'Universitats. Aquest nomenament s'ha d'inscriure en el corresponent registre de personal i ha d'especificar la denominació de la plaça, el cos i l'àrea de coneixement i el centre a què s'adscriu, i també el número corresponent en la relació de llocs de treball.  
7.7. En el termini màxim de vint dies hàbils comptadors des de l'endemà de la publicació del nomenament en el BOE, el candidat o candidata proposat ha de prendre possessió de la plaça, moment en el qual adquireix la condició de funcionari o funcionària del cos docent universitari de què es tracte, amb els drets i els deures que li són propis.  
  
7.8. La plaça obtinguda després del concurs d'accés ha d'exercir-se durant dos anys, almenys, abans de poder participar en un nou concurs per a obtindre una plaça en una altra universitat.  
  
Vuitena. Reclamacions  
El procediment de reclamació, es regeix pel que s'estableix a l'article 11 de l'RCAUJI.  
  
Novena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 22 de juny de 2023.- El vicerector d'Ordenació Acadèmica i Professorat (p. d. De la rectora mitjançant Resolució de 24 de maig de 2022; DOGV 27 de maig): Joaquín Beltrán Arandes.  
  
  
  
  
  
  
ANNEX I  
Classe de convocatòria: concurs per a l'accés al cos de professorat titular d'universitat vinculat  
  
1. Área de conocimiento: Cirurgia  
Nombre de places: 1 Plaça número: 20997  
Departament: Unitat Predepartamental de Medicina  
Perfil docent: Medicina Obstètrica i Ginecològica, Pràctiques Integrades de Clínica Obstètrica i Ginecològica en el grau de Medicina  
Perfil investigador: 3201.08 Ginecologia, 3207.13 Oncologia, 3213.99 Cirurgia. Altres (Cirurgia oncològica).  
Perfil especialitat vinculada: Ginecologia i obstetrícia.  
Centre assistencial: Hospital General Universitari de Castelló. Categoria assistencial: facultatiu o facultativa especialista d'àrea.  
  
  
  
Comissió titular  
  
President Antonio Gil Moreno CU Universitat Autònoma de Barcelona  
Vocal 1er Francisco Raga Baixauli TU Universitat de València  
Vocal 2n Juan Gilabert Estellés TU Universitat de València  
  
  
Comissió sanitària titular  
  
Vocal 1er Juan José Hidalgo Mora Hospital Universitari i Politècnic La Fe  
Vocal 2a Laura Rubert Torro Hospital General Universitari de Castelló  
  
  
Comissió suplent  
  
President Vicente Serra Serra CU Universitat de València  
Vocal 1a Antonio Fernando Compañ Rosique TU Universitat Miguel Hernández d'Elx  
Vocal 2a Manuel Díez Miralles TU Universitat Miguel Hernández d'Elx  
  
  
Comissió sanitària suplent  
  
Vocal 1a M.ª Consuelo Badenes Monfort Hospital General Universitari de Castelló  
Vocal 2a Eva María Moya Artuñedo Hospital Universitari de la Plana.  
  
  
  
  
  
  
  
  
ANNEX III  
Criteris generals d'avaluació d'aplicació per les comissions que han de resoldre els concursos d'accés a places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions han de fixar uns criteris específics adequats en el perfil de les places, que en tot cas han d'estar d'acord amb els criteris generals següents.  
  
Professors i professores titulars d'universitat  
  
Criteris generals d'avaluació Percentatge  
Activitat i projecte investigador 45  
Activitat i projecte docent 35  
Formació acadèmica 5  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 5